Albert Ammons

Albert Ammons (* 23-an de septembro 1907 en Ĉikago, Ilinojso; † 2-an de decembro 1949 samloke) estis usona pianisto, famiĝinta ĉefe pro siaj bugio-interpretadoj kaj komponaĵoj.

La filo de pianistaj geedzoj lernis jam en la aĝo de dek jaroj la pianludadon. Lian intereson pri bluso vekis sonregistraĵoj de Hersal Thomas kaj Jimmy Yancey. Origine taksiisto, Ammons post unuaj muzikaj spertoj komence de la 1930-aj jaroj en ĉikagaj klubejoj fondis en 1934 sian propran bandon, Rhythm Kings, kun kiu li en 1936 unuafoje sonregistris por diskeldonejo Decca, je kio kunlaboris trumpetisto Guy Kelly kaj basisto Israel Crosby. Ĝia versio de "Swanee River Boogie" vendiĝis pli ol milionfoje. Malgraŭ ĉi tiu sukceso li forlasis Ĉikagon kaj iris Novjorken. En 1938 li prezentis kune kun la pianistoj Meade Lux Lewis (kun kiu li estis intime amika ekde sia taksiista tempo) kaj Pete Johnson en la novjorka Carnegie Hall ĉe la fama koncerto Spirituals to Swing de John Hammond. Regulajn prezentadojn li havis en la novjorka Cafe Society. Ammons partoprenis je la tiama bugio-febro, kiu faris la tri (Ammons, Johnson, Lewis) la plej konatajn pianistojn siatempajn.

En la 1940-aj jaroj li loĝis dumtempe en Novjorko, kiel li prezentis interalie kun Benny Goodman kaj Harry James, en 1949 Ammons sonregistris kun la bando de Lionel Hampton kaj ludis okaze de la enoficiĝo de la usona prezidanto Harry S. Truman. Kun Israel Crosby ekestis ankoraŭ lastaj sonregistraĵoj por eldonejo Mercury Records.

Kune kun Meade "Lux" Lewis li havas la meriton esti muzikisto de la unuaj sondiksoj, ekestintaj en 1939, de la nova ĵazdisko-eldonejo Blue Note Records. Multaj bugiopianistoj nomis lin sia plej grava influinto (ekz. Dave Alexander, Dr. John, Hadda Brooks, Johnnie Johnson, Ray Bryant, Erroll Garner, Frank Muschalle, Katie Webster, Axel Zwingenberger). La germana bugiopianisto Jörg Hegemann publikigis en 2007, okaze de la 100-a naskiĝdatreveno de Ammons la lumdiskon "A Tribute To Albert Ammons" .

Albert Ammons estis patro de tenorsaksofonisto Gene Ammons kaj avo de kantistino Lila Ammons.

 Diskografiaj indikoj 
 Albert Ammons 1936-1939 (Classics)
 Boogie Woogie Man (Topaz) kun Harry James, Frankie Newton, Hot Lips Page, J. C. Higginbotham, Vic Dickenson, Sid Catlett

 Fontoj 
 Ian Carr, Digby Fairweather, Brian Priestley: Rough Guide Jazz. 2. erweiterte und aktualisierte Auflage. Metzler, Stuttgart u. a. 2004, ISBN 978-3-476-01892-2
 Richard Cook, Brian Morton: The Penguin Guide to Jazz on CD. 6th edition. Penguin, London 2002, ISBN 0-14-051521-6.
 Christopher I. Page: Boogie Woogie Stomp - Albert Ammons & His Music. Northeast Ohio Jazz Society, Cleveland Oh. 1997, ISBN 978-1-885066-32-9.
 Robert Santelli: The Big Book Of Blues. A Biographical Encyclopedia. Pavilion, London 1993, ISBN 0-14-015939-8, S. 10 f.

Kategorio:Usonaj blusaj pianistoj
Kategorio:Usonaj ĵazpianistoj
Kategorio:Bugiopianistoj